cyanic-selkie/wikianc huggingface dataset:
शारदा राजन आयंगर
करियर
अगले वर्ष से महिला और पुरुष के लिये अलग-अलग श्रेणी बना दी गई। फिर उन्हें लगातार 4 वर्षों के लिये नामांकित किया गया जब दोनों बहनें लता मंगेशकर और आशा भोंसले का दबदबा था। परंतु बाद में शंकर-जयकिशन के समय का क्षण होने लगा और उनको रवि और उषा खन्ना के अलावा किसी ने काम नहीं दिया। 1987 में शंकर के निधन तक आते-आते उनको गाने के मौके खत्म हो गए थे।
समर्थ रामदास
समर्थ रामदास (१६०६ - १६८२) महाराष्ट्र के एक प्रसिद्ध सन्त थे। उन्होने दासबोध नामक एक ग्रन्थ की रचना की जो मराठी में है।
जीवन चरित
समर्थ रामदास का मूल नाम 'नारायण सूर्याजीपंत कुलकर्णी' (ठोसर) था। इनका जन्म महाराष्ट्र के जालना जिले के जांब नामक स्थान पर रामनवमी के दिन मध्यान्ह में जमदग्नी गोत्र के देशस्थ ऋग्वेदी ब्राह्मण परिवार में शके १५३० सन १६०८ में हुआ। समर्थ रामदास जी के पिता का नाम सूर्याजी पन्त था। वे सूर्यदेव के उपासक थे और प्रतिदिन 'आदित्यह्रदय' स्तोत्र का पाठ करते थे। वे गाँव के पटवारी थे लेकिन उनका बहुत सा समय उपासना में ही बीतता था। उनकी माता का नाम राणुबाई था। वे संत एकनाथ जी के परिवार की दूर की रिश्तेदार थी। वे भी सूर्य नारायण की उपासिका थीं। सूर्यदेव की कृपा से सूर्याजी पन्त को दो पुत्र गंगाधर स्वामी और नारायण (समर्थ रामदास) हुए। समर्थ रामदास जी के बड़े भाई का नाम गंगाधर था। उन्हें सब 'श्रेष्ठ' कहते थे। वे अध्यात्मिक सत्पुरुष थे। उन्होंने 'सुगमोपाय ' नामक ग्रन्थ की रचना की है। मामा का नाम भानजी गोसावी था। वे प्रसिद्ध कीर्तनकार थे।
एक दिन माता राणुबाई ने नारायण (यह उनके बचपन का नाम था) से कहा, 'तुम दिनभर शरारत करते हो, कुछ काम किया करो। तुम्हारे बड़े भाई गंगाधर अपने परिवार की कितनी चिंता करते हैं!' यह बात नारायण के मन में घर कर गई। दो-तीन दिन बाद यह बालक अपनी शरारत छोड़कर एक कमरे में ध्यानमग्न बैठ गया। दिनभर में नारायण नहीं दिखा तो माता ने बड़े बेटे से पूछा कि नारायण कहाँ है।
उसने भी कहा, 'मैंने उसे नहीं देखा।' दोनों को चिंता हुई और उन्हें ढूँढने निकले पर, उनका कोई पता नहीं चला। शाम के वक्त माता ने कमरे में उन्हें ध्यानस्थ देखा तो उनसे पूछा, 'नारायण, तुम यहाँ क्या कर रहे हो?' तब नारायण ने जवाब दिया, 'मैं पूरे विश्व की चिंता कर रहा हूँ।'
तपश्चर्या
12 वर्ष की अवस्था में अपने विवाह के समय "शुभमंगल सावधान" में "सावधान" शब्द सुनकर वे विवाहमंडप से निकल गए और टाकली नामक स्थान पर श्रीरामचंद्र की उपासना में संलग्न हो गए। उपासना में 12 वर्ष तक वे लीन रहे। यहीं उनका नाम "रामदास" पड़ा।
गृहत्याग करने के बाद १२ वर्ष के नारायण नासिक के पास टाकली नाम के गाव को आए। वहाँ नंदिनी और गोदावरी नदियोंका संगम है। इसी भूमि को अपनी तपोभूमि बनाने का निश्चय करके उन्होंने कठोर तप शुरू किया। वे प्रातः ब्राह्ममुहूर्त को उठकर प्रतिदिन १२०० सूर्यनमस्कार लगाते थे। उसके बाद गोदावरी नदी में खड़े होकर राम नाम और गायत्री मंत्र का जाप करते थे। दोपहर में केवल ५ घर की भिक्षा मांग कर वह प्रभु रामचंद्र जी को भोगलगाते थे। उसके बाद प्रसाद का भाग प्राणियों और पंछियों को खिलने के बाद स्वयं ग्रहण करते थे। दोपहर में वे वेद, वेदांत, उपनिषद्, शास्त्र ग्रन्थोंका अध्ययन करते थे। उसके बाद फिर नामजप करते थे। उन्होंने १३ करोड राम नाम जप १२ वर्षों में किया। ऐसा कठोर तप उन्होंने १२ वर्षों तक किया। इसी समय में उन्होंने स्वयं एक रामायण लिखा|यही पर प्रभु रामचन्द्र की जो प्रार्थनाये उन्होंने रची हैं वह वह 'करुणाष्टक' नाम से प्रसिद्ध है। तप करने के बाद उन्हें आत्म साक्षात्कार हुआ, तब उनकी आयु २४ वर्षों की थी। टाकली में ही समर्थ रामदास जी प्रथम हनुमान का मंदिर स्थापन किया।
तीर्थयात्रा और भारतभ्रमण
आत्मसाक्षात्कार होने के बाद समर्थ रामदास तीर्थयात्रा पर निकल पड़े| 12 वर्ष तक वे भारतवर्ष का भ्रमण करते रहे। घुमते घुमते वे हिमालय आये। हिमालय का पवित्र वातावरण देखने के बाद मूलतः विरक्त स्वभाव के रामदास जी के मन का वैराग्यभाव जागृत हो गया। अब आत्मसाक्षात्कार हो गया, ईश्वर दर्शन हो गया, तो इस देह को धारण करने की क्या जरुरत है ?ऐसा विचार उनके मन में आया। उन्होंने खुद को १००० फीट से मंदाकिनी नदी में झोंक दिया। लेकिन उसी समय प्रभुराम ने उन्हें ऊपर ही उठ लिया और धर्म कार्य करने की आज्ञा दी। अपने शरीर को धर्म के लिए अर्पित करने का निश्चय उन्होंने कर दिया। तीर्थ यात्रा करते हुए वे श्रीनगर आए। वहाँ उनकी भेंट सिखोंके के गुरु हरगोविंद जी महाराज से हुई। गुरु हरगोविंद जी महाराज ने उन्हें धर्म रक्षा हेतु शस्त्र सज्ज रहने का मार्गदर्शन किया। इस प्रवस में उन्होंने जनता की जो दुर्दशा देखी उससे उनका हृदय संतप्त हो उठा। उन्होंने मोक्षसाधना के साथ ही अपने जीवन का लक्ष्य स्वराज्य की स्थापना द्वारा आततायी शासकों के अत्याचारों से जनता को मुक्ति दिलाना बनाया। शासन के विरुद्ध जनता को संघटित होने का उपदेश देते हुए वे घूमने लगे। इसी प्रयत्न में उन्हें छत्रपति श्रीशिवाजी महाराज जैसे योग्य शिष्य का लाभ हुआ और स्वराज्यस्थापना के स्वप्न को साकार होते हुए देखने का सौभाग्य उन्हें अपने जीवनकाल में ही प्राप्त हो सका। उन्होंने शके 1603 में 73 वर्ष की अवस्था में महाराष्ट्र में सज्जनगढ़ नामक स्थान पर समाधि ली।
प्रभु दर्शन
बचपन में ही उन्हें साक्षात प्रभु रामचंद्रजी के दर्शन हुए थे। इसलिए वे अपने आपको रामदास कहलाते थे। रामदास स्वामी ने बहुत से ग्रंथ लिखे। इसमें 'दासबोध' प्रमुख है। इसी प्रकार उन्होंने हमारे मन को भी संस्कारित किया 'मनाचे श्लोक' द्वारा।
अंतिम समय
अपने जीवन का अंतिम समय उन्होंने सातारा के पास परळी के किले पर व्यतीत किया। इस किले का नाम सज्जनगढ़ पड़ा। तमिलनाडु प्रान्त के तंजावर ग्राम में रहने वाले 'अरणिकर ' नाम के अंध कारीगर ने प्रभु श्री रामचंद्र जी, माता सीता जी, लक्ष्मण जी कि मूर्ति बनाकर सज्जनगढ़ को भेज दी। इसी मूर्ति के सामने समर्थजी ने अंतिम पांच दिन निर्जल उपवास किया। और पूर्वसूचना देकर माघ वद्य नवमी शालिवाहन शक १६०३ सन १६८२ को रामनाम जाप करते हुए पद्मासन में बैठकर ब्रह्मलीन हो गए। वहीं उनकी समाधि स्थित है। यह समाधी दिवस 'दासनवमी' के नाम से जाना जाता हैं। यहाँ पर दास नवमी पर 2 से 3 लाख भक्त दर्शन के लिए आते हैं।
प्रतिवर्ष समर्थ रामदास स्वामी के भक्त भारत के विभिन्न प्रांतों में 2 माह का दौरा निकालते हैं और दौरे में मिली भिक्षा से सज्जनगढ़ की व्यवस्था चलती है।
व्यक्तित्व
समर्थ जी का व्यक्तित्व भक्ति ज्ञान वैराग्य से ओतप्रोत था। मुखमण्डलपर दाढ़ी तथा मस्तकपर जटाएं, भालप्रदेश पर चन्दन का टिका रहता था। उनके कंधेपर भिक्षा के लिए झोली रहती थी। एक हाथ में जपमाला और कमण्डलु तथा दूसरे हाथ में योगदण्ड (कुबड़ी) होती थी। पैरोंमें लकड़ी कि पादुकाए धारण करते थे। योगशास्त्र के अनुसार उनकी भूचरी मुद्रा थी। मुखमें सदैव रामनाम का जाप चलता था और बहुत कम बोलते थे। वे संगीत के उत्तम जानकार थे। उन्होनें अनेको रागोमें गायी जानेवाली रचनाएं कि हैं। स्वामी प्रतिदिन १२०० सूर्यनमस्कार लगाते थे इस कारण शरीर अत्यंत बलवान था। जीवन के अंतिम कुछ वर्ष छोड़कर पूरे जीवम में वे कभी एक जगह पर नहीं रुके। उनका वास्तव्य दुर्गम गुफाएं, पर्वत शिखर, नदी के किनारें तथा घने अरण्यमें रहता था। ऐसा समकालीन ग्रंथमें उल्लेख है।
कार्य
L ord Ram at Chaphal -Samarth Ramdas Swami.jpg समर्थ रामदास जी ने अपने शिष्योंके द्वारा समाज में एक चैतन्यदायी संगठन खड़ा किया। उन्होनें सातारा जिले में 'चाफल ' नाम के एक गाँव में भव्य श्रीराम मंदिर का निर्माण किया। यह मंदिर निर्माण केवल भिक्षा के आधार पर किया। कश्मीर से कन्याकुमारी तक उन्होंने 1100 मठ तथा अखाड़े स्थापित कर स्वराज्यस्थापना के लिए जनता को तैयार करने का प्रयत्न किया। शक्ति एवं भक्ति के आदर्श श्री हनुमान जी कि मूर्तियां उन्होनें गाँव गाँव में स्थापित कि। आपने अपने सभी शिष्योंको विभिन्न प्रांतोंमें भेजकर भक्तिमार्ग तथा कर्मयोग कि सिख जनजन में प्रचारित करने कि आज्ञा कि। युवाओंको बलसम्पन्न करने हेतु आपने सूर्यनमस्कार का प्रचार किया। समर्थजीनें ३५० वर्ष पहले संत वेणा स्वामी जैसी विधवा महिला को मठपति का दायित्व देकर कीर्तन का अधिकार दिया। समर्थ रामदास जी के भक्तों एवं अनुयायियोंको ' रामदासी' कहते हैं। समर्थजी द्वारा स्थापित सम्प्रदाय को 'समर्थ सम्प्रदाय ' अथवा 'रामदासी सम्प्रदाय कहते हैं। 'जय जय रघुवीर समर्थ ' यह सम्प्रदाय का जयघोष है तथा 'श्रीराम जय राम जय जय राम ' जपमन्त्र है। समर्थ जी कि विचारधारा तथा कार्य का प्रभाव लोकमान्य तिलक, स्वातंत्र्यवीर सावरकर, डॉ॰ केशव बलिराम हेडगेवार आदि महान नेताओं पर था।
चात्तन्नवरं (कृष्णा)
चात्तन्नवरं (कृष्णा) भारत के आन्ध्रप्रदेश राज्य के कृष्णा जिले के अन्तर्गत का एक गाँव है।
पमतोडी, डीडीहाट तहसील
पमतोडी, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
तिसैयनविलई
तिसैयनविलई (Thisayanvilai) भारत के तमिल नाडु राज्य के तिरुनेलवेली ज़िले में स्थित एक नगर है।
बल्हारशाह दादर पैसेंजर एक्स्प्रेस 1396
बल्हारशाह दादर पैसेंजर एक्स्प्रेस 1396  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बल्हारशाह रेलवे स्टेशन (स्टेशन कोड:BPQ) से 05:00PM बजे छूटती है और मुंबई छ. शिवाजी टर्मिनस रेलवे स्टेशन (स्टेशन कोड:CSTM) पर 12:00PM बजे पहुंचती है। इसकी यात्रा अवधि है 19 घंटे 0 मिनट।
कुंदरा, कोल्लम
कुंदरा (Kundara) भारत के केरल राज्य के कोल्लम ज़िले में स्थित एक नगर है।
जॉन टायलर
जॉन टायलर  संयुक्त राज्य अमरीका के राष्ट्रपति थे। इनका कार्यकाल १८४१ से १८४५ तक था। ये व्हिग पार्टी से थे।
भस्मोपनिषद
रचनाकाल
उपनिषदों के रचनाकाल के सम्बन्ध में विद्वानों का एक मत नहीं है। कुछ उपनिषदों को वेदों की मूल संहिताओं का अंश माना गया है। ये सर्वाधिक प्राचीन हैं। कुछ उपनिषद ‘ब्राह्मण’ और ‘आरण्यक’ ग्रन्थों के अंश माने गये हैं। इनका रचनाकाल संहिताओं के बाद का है। उपनिषदों के काल के विषय मे निश्चित मत नही है समान्यत उपनिषदो का काल रचनाकाल ३००० ईसा पूर्व से ५०० ईसा पूर्व माना गया है। उपनिषदों के काल-निर्णय के लिए निम्न मुख्य तथ्यों को आधार माना गया है—
निम्न विद्वानों द्वारा विभिन्न उपनिषदों का रचना काल निम्न क्रम में माना गया है -
कल सुनना मुझे
कल सुनना मुझे  हिन्दी के विख्यात साहित्यकार धूमिल द्वारा रचित एक कविता–संग्रह है जिसके लिये उन्हें सन् 1979 में मरणोपरांत साहित्य अकादमी पुरस्कार से सम्मानित किया गया।
डॉ॰ के॰ कामराज
डॉ॰ के॰ कामराज भारत की सोलहवीं लोकसभा में सांसद हैं। 2014 के चुनावों में इन्होंने तमिलनाडु की कल्लाकुरिची सीट से ऑल इण्डिया अन्ना द्रविड़ मुनेत्र कड़गम की ओर से भाग लिया।
कुबेरपुर जुन्नारदार गाँव, फर्रुखाबाद (फर्रुखाबाद)
कुबेरपुर जुन्नारदार फर्रुखाबाद, फर्रुखाबाद, उत्तर प्रदेश स्थित एक गाँव है।
जेम्स नॉक्स पोल्क
जेम्स नॉक्स पोल्क  संयुक्त राज्य अमरीका के राष्ट्रपति थे। इनका कार्यकाल १८४५ से १८४९ तक था। ये डेमोक्रैट पार्टी से थे।
सलूड डुँग्रा, जोशीमठ तहसील
सलूड डुँग्रा, जोशीमठ तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
बाहुधरन
उस धरन (बीम), प्लेट या ट्रस-संरचना को टोड़ा या बाहुधरन या कैंटीलीवर (Cantilever) कहते हैं जिसका एक सिरा पूर्णतया आबद्ध हो और शेष बाहर निकला हुआ आलंबरहित भाग का भार सँभाले हो। (बाहु = भुजा ; धरन = बीम) ईंट या पत्थर की चिनाई में जो ईंटें या पत्थर दीवार के आर पार, या सामने से बहुत दूर अंदर तक जाते हैं और जिनकी चौड़ाई की ओर वाली सतह सामने दिखाई देती है, वे भी टोड़ा (या सेरू) कहलाते हैं। किंतु बाहुधरन के अर्थ में टोड़ा शब्द का प्रयोग व्यापक है।
निर्माणविज्ञान में टोड़ा बहुत महत्वपूर्ण अंग माना जाता है और अति प्राचीन काल से वास्तुकार इसके अलंकरण पर विशेष बल देते रहे हैं। हिंदू और बौद्ध स्थापत्य में तथा मुगल कालीन इमारतों में कलात्मक टोड़ों और टुड़ियों के छोटे बड़े हजारों नमूने देखने में आते हैं। उनकी नकल आधुनिक इमारतों में भी सजावट का साधन बनी है।
घरों में दीपक आदि रखने के लिये किसी ईंट या पत्थर का टुकड़ा दीवार से कुछ बाहर निकाल कर टुड़िया बनाई जाती है। कच्चे घरों में यह बहुधा मिट्टी से ही बना ली जाती है। कच्ची दीवारों को वर्षा से बचाने के लिये उनपर फूस की छानी रखते हैं। छानी का अगला भाग लकड़ी के टोड़ों पर, जो दीवार से दो तीन फुट बाहर निकले रहते हैं, रखा रहता है। आजकल प्रबलित कंक्रीट (reinforced concrete) का प्रचलन बढ़ जाने से छज्जों के नीचे टुड़िए बहुत कम लगाए जाते हैं। इनके बजाय छज्जों का अभिकल्प ही बाहुधरन के सिद्धान्त पर होता है। बाहुधरन, चाहे धरन हो या स्लैब, भार के कारण मुक्त सिरे की ओर नीचे झुकने की प्रवृत्ति दर्शाती है, अर्थात साधारण धरन के नमन का उल्टा नमन इसमें होता है। इसे ऋणात्मक नमन कहते हैं, जिसके फलस्वरूप ऊपर के तल में तनाव और नीचे के तल में दबाव हुआ करता है।
उपयोग
टोड़ा का महत्वपूर्ण उपयोग क्रेनों में होता है। क्रेनों की लंबी लंबी भुजाएँ लोहे के कारखानों और रेल, जहाज आदि के मालगोदामों में दूर-दूर तक का सामान हटाने और धरने उठाने के लिये अनिवार्य होती हैं। दूसरा महत्वपूर्ण उपयोग बड़े पुलों के लिये होता है। स्कॉटेलैड की फोर्थ नदी के बाहुधरन पुल का पाट लगभग एक तिहाई मील है। कलकत्ता में हुगली नदी का पुल भी संसार के बड़े पुलों में है। इसका पाट 1,500 फुट है, जिसमें दोनों और अंत्याधारों से 468 फुट लंबी बाहुधरनें निकली हुई हैं और बीच का 564 फुट का भाग, उन बाहुधरणों के सिरों पर रखे हुए कैंचीदार गर्डरों से पटा है। बाहुधरनों को साधने के लिये अंत्याधारों से पीछे की ओर 325 फुट लंबी लंगर बाहुएँ हैं, जिनके सिरों पर लटकते हुए भारी लंगर संतुलन बनाए रखते हैं। इस प्रकार पुल की कुल लंबाई 2,150 फुट है।
खुम्बुत्से
खुम्बुत्से महालंगूर हिमाल पर्वतमाला में स्थित एक पर्वत है जिसकी ऊंचाई 6636 मी अथवा 21771 फीट है। यह माउंट एवरेस्ट के (6 किमी) पश्चिम मे पहला पर्वत है और ठीक इसके पश्चिम में लिंगट्रेन पर्वत है। इसके दक्षिण में खुम्बु ग्लेशियर और उत्तर में रंगबुक ग्लेशियर है। यह नेपाल के सोलुखुम्बु जिला के सागरमाथा क्षेत्र और तिब्बत स्वायत्त क्षेत्र चीन की सीमा पर स्थित है।
अवलोकन
खुम्बुत्से का नाम पर खुम्बू घाटी और खुम्बू ग्लेशियर भी है। यह खुम्बू घाटी के माथे पर अपने स्थान को इंगित करता है, जिसके नीचे खुम्बु ग्लेशियर बहता है। यह दक्षिणी एवरेस्ट बेस कैंप के ऊपर के मुख्य तीन पहाड़ों में से एक है, अन्य दो लिंगट्रेन और पूमोरी है। एवरेस्ट बेस कैंप के लिए खुम्बू घाटी में प्रवेश करते ही गोरक शेप सहित पास के ट्रेकिंग मार्गों से यह हमेशा देखा जा सकता है।
धनिष्ठा नक्षत्र
धनिष्ठा नक्षत्र के अंतिम दो चरणों में जन्मा जातक गू, गे नाम से जाना जा सकता है। मंगल इस नक्षत्र का स्वामी है, वहीं राशि स्वामी शनि है। मंगल का नक्षत्र होने से ऐसे जातक ऊर्जावान, तेजस्वी, पराक्रमी, परिश्रम के द्वारा सफलता पाने वाला होता है। कुंम राशि में जन्मा होने से ऐसे जातक स्थिर स्वभाव के होते हैं।
मेष लग्न में सशस्त्र स्वामी मंगल लग्न में गुरु भाग्येश की युति में हो तो ऐसे जातक स्वप्रयत्नों से सफलता पाते हैं। मंगल भाव में हो तो ऐसे जातक का भाग्य साथ देने वाला होता है। मंगल पंचम में भी शुभ फलदायी रहता है।
वृषभ लग्न में मंगल नवम भाव में हो तो ऐसे जातक ऊर्जावान, शक्तिशाली, बाहर से लाभ पाने वाला सुखी संपन्न होता है। नक्षत्र स्वामी मंगल का सूर्य या गुरु के साथ हो तो ऐसे जातक धन संपन्न होते हैं।
मिथुन लग्न में नक्षत्र स्वामी मंगल दशम में हो तो कर्मानुसार आय का लाभ मिलता है। सप्तम में हो तो पत्नी, तृतीय हो तो साझेदारी, भाई, मित्र से लाभ मिलता है। धनिष्ठा नक्षत्र के अंतिम दो चरणों में जन्मा जातक गू, गे नाम से जाना जा सकता है। मंगल इस नक्षत्र का स्वामी है, वहीं राशि स्वामी शनि है। मंगल का नक्षत्र होने से ऐसे जातक ऊर्जावान, तेजस्वी, पराक्रमी, परिश्रम के द्वारा सफलता पाने वाला होता है।
कर्क लग्न में मंगल दशम में हो तो पिता, राज्य, व्यापार से भाग्योदय होता है। माता-भूमि भवन से लाभ, नवम में हो तो भाग्य बलशाली होता है। षष्ठ में हो तो शत्रु न होकर भाग्यशाली, गुस्सैला भी हो सकता है। तृतीय एकादश में भी शुक्र फलदायी होगा।
सिंह लग्न में नक्षत्र स्वामी मंगल भाग्य नवम भाव में हो तो ऐसा जातक भाग्यशाली होता है, वहीं चतुर्थ भाव में हो तो ऐसे जातक को भूमि-भवन, माता एवं जनता से संबंधित कार्यों में लाभ मिलता है। लग्न में हो तो प्रभावशाली होकर भाग्य निरंतर साथ देता है। पंचम में हो तो संतान उत्तम होती है। कन्या लग्न में नक्षत्र स्वामी मंगल चतुर्थ में हो तो भाइयों के सहयोग से लाभ मिलकर भूमि भवन का लाभ भी मिलता है। पंचम में हो तो स्वप्रयत्नों से विद्या लाभ मिलेगा। पत्नी गुस्सैली होगी। द्वादश में हो तो पराक्रम द्वारा विदेश या बाहर से लाभ मिलता है।
तुला लग्न में मंगल तृतीय में चतुर्थ में सप्तम में ठीक फल देगा। शनि की स्थिति उत्तम रही तो शुभ परिणाम में वृद्धि होगी। यदि शनि-मंगल साथ हो या दृष्टि संबंध रखते हो तो अशुभ फल अधिक मिलते हैं।
धनु लग्न में नक्षत्र स्वामी मंगल नवम में भाग्य में संतान, विद्या उत्तम होती है। पंचम में हो तो आयु में कष्ट रहता है। बाहर से लाभ होता है। द्वितिय भाव में हो तो विद्या, कुटुंब, संतान आदि से लाभ पाए। शनि उच्च स्वराशि का हो तो उत्तम लाभ मिलता है।
मकर लग्न में नक्षत्र स्वामी मंगल लग्न में, चतुर्थ में, एकादश में उत्तम लाभ मिलता है। ऐसा जातक राजनीति, पुलिस प्रशासन, खलनायक की भूमिका से भी लाभ पाने वाला होता है।
कुंभ लग्न में सप्तम में हो तो ससुराल एवं पत्नी से लाभ मिलता है। दशम में पिता, द्वादश में बाहर से तृतीय में स्व भुजबल से लाभ मिलेगा।
मीन लग्न में लग्न में हो तो स्वप्रयत्नों से धन, कुटुंब का लाभ मिले, भाग्य साथ देगा। दशम में पिता से, कर्म से लाभ, राजनीति में सफलता नवम में हो तो भाग्यशाली होगा। किसी भी लग्न में मंगल शनि से दृष्टि संबंध न रखने पर ही उत्तम फल मिलते हैं।
भिकियासैंण
इतिहास
भिकियासैंण एक गॉंव, शहर तथा तहसील होने के साथ-साथ कुमाऊँ के इतिहास का गवाह भी है।
भिक्यासैंण तहसील भारत के उत्तराखण्ड राज्य में अल्मोड़ा जनपद की एक तहसील है। अल्मोड़ा जनपद के पश्चिमी भाग में स्थित इस तहसील के मुख्यालय भिक्यासैंण नगर में स्थित हैं। इसके पूर्व में चौखुटिया, द्वाराहाट तथा रानीखेत तहसील, पश्चिम में सल्ट तहसील, उत्तर में चमोली जनपद की गैरसैंण तहसील, तथा दक्षिण में नैनीताल जनपद की बेतालघाट तहसील है। यह चारो ओर पर्वतों से घिरे बीच के मैदानी भाग में स्थित है.भिक्यासैंण रामगंगा और गगास नदी का संगम स्थल भी है.
आवागमन के स्रोत
भिकियासैंण में सड़क मार्ग से पहुंच सकते हैं, इसका सबसे नजदीकी रेलवे स्टेशन रामनगर है, जो कि लगभग 100 किमी दूर है दिल्ली, नैनीताल, रानीखेत, अल्मोड़ा, कर्णप्रयाग, गैरसैंण मासी, देघाट, मानिला से यहां के लिए बसे चलती है, नजदीकी एयरपोर्ट पंतनगर है, यहां से प्राइवेट टैक्सियां भी चलती है
शिक्षण सुविधाऐं
भिकियासैंण में सरकारी और प्राइवेट दोनों शिक्षण संस्थान उपलब्ध है, राजकीय इंटर कॉलेज भिकियासैंण, राजकीय इंटर कन्या विद्यालय, सनराइज पब्लिक स्कूल, शिशु मंदिर, गोड ग्रेस, राजकीय प्राथमिक विद्यालय तथा राजकीय महाविद्यालय भिकियासैंण भी उपलब्ध है
जीवन एक संघर्ष
जीवन एक संघर्ष 1990 में बनी हिन्दी भाषा की फिल्म है। इसका निर्माण डी रामानायडू ने किया और निर्देशन राहुल रवैल ने किया। राखी, अनिल कपूर और माधुरी दीक्षित मुख्य भूमिकाओं में है। फ़िल्म बॉक्स ऑफिस पर सफल रही।
संक्षेप
विधवा सुलक्षणा देवी (राखी) के तीन बच्चे होते हैं, जिसमें दो पुत्र, अर्जुन (कंवलजीत सिंह) और करन (अनिल कपूर), और पुत्री सुमन (शहनाज कूडिया) हैं। वे लोग किराये के मकान में रहते हैं। उनका मकान मालिक उनके साथ बहुत बुरा सलूक करता है और उनके सारे पैसे लूट लेता है। करन अपने मकान मालिक को लूटने की कोशिश करता है, लेकिन वो पकड़ा जाता है और पुलिस स्टेशन में भेज दिया जाता है। सुलक्षणा देवी मुम्बई में जाने से पहले करन से मिलने की कोशिश करती है, लेकिन उससे पहले ही वो वहाँ से भाग जाता है। करन भी मुम्बई के लिए निकल पड़ता है और वहाँ एक गैराज का मालिक उसे रख लेता है।
एक दिन सड़क के किनारे करन की कुछ लोगों से लड़ाई हो जाती है और करन पुलिस के हत्थे चढ़ जाता है। उसे देवराज कामत (अनुपम खेर) के लिए काम करने का मौका मिलता है, पर करन इंकार कर देता है। लेकिन कामत अपने दुश्मन रतन ढोलकिया (परेश रावल) को इस बारे में बता देता है। रतन उसे एक पुलिस अफसर के खून के इल्जाम में फंसा देता है। जब वो कामत के गिरोह में शामिल होने के लिए मान जाता है तो उसे रिहा कर दिया जाता है। करन अपने परिवार से मिलने की काफी कोशिश करता है, पर सुलक्षणा देवी उसे अपना बेटा मानने से इंकार कर देती है। उसकी मुलाकात मधु (माधुरी दीक्षित) से होती है और उससे प्यार होने के बाद वो अपराध की दुनिया को छोड़ने का फैसला कर लेता है। इसी बीच करन को पूरी तरह तबाह करने के लिए कामत और ढोलकिया एक हो जाते हैं।
हरिपुर उपज़िला
हरिपुर उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह रंगपुर विभाग के  ठाकुरगाँओ ज़िले का एक उपजिला है, जिसमें, ज़िला सदर समेत, कुल 5 उपज़िले हैं, और मुख्यालय  ठाकुरगाँओ सदर उपज़िला है। यह बांग्लादेश की राजधानी ढाका से उत्तर की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
हरिपुर उपजिला बांग्लादेश के उत्तरी सीमान्तों में स्थित, रंगपुर विभाग के  ठाकुरगाँओ जिले  में स्थित है।
बाहरी कड़ियाँ
श्रेणी:रंगपुर विभाग के उपजिले
कुमाऊँ राज्य
कुमाऊँ राज्य, जिसे कूर्मांचल भी कहा जाता था, चन्द राजवंश द्वारा शासित एक पर्वतीय राज्य था, जिसका विस्तार वर्तमान भारत के उत्तराखण्ड राज्य के कुमाऊँ क्षेत्र में था। राज्य की स्थापना ७०० में सोम चन्द ने की थी। प्रारम्भ में यह केवल वर्तमान चम्पावत जनपद तक ही सीमित था। उसके बाद सोम चन्द ने सुई पर आक्रमण कर उसे अपने राज्य में मिला लिया।
सत्रहवीं शताब्दी में कुमाऊँ में चन्द शासन का स्वर्ण काल चला, परन्तु अट्ठारवीं शताब्दी आते आते उनकी शक्ति क्षीण होने लगी। १७४४ में रोहिल्लों के तथा १७७९ में गढ़वाल के हाथों पराजित होने के बाद चन्द राजाओं की शक्ति पूरी तरह बिखर गई थी। फलतः गोरखों ने अवसर का लाभ उठाकर हवालबाग के पास एक साधारण मुठभेड़ के बाद सन्‌ १७९० ई. में अल्मोड़ा पर अपना अधिकार कर लिया।
इतिहास
कुणिंद कौलिन्द कुमाऊँ का पहला शासक वंश था, जिसका राज इस क्षेत्र पर ५०० ईसा पूर्व से ६०० ईस्वी तक रहा। इनके बाद कत्यूरी राजाओं ने इस क्षेत्र पर शासन किया। कत्यूरी काल में ही कुमाऊँ में कटारमल, द्वाराहाट तथा बैजनाथ में मंदिरों का निर्माण हुआ। कार्तिकेयपुरा, जहाँ कत्यूरियों की राजधानी थी, और समीप स्थित गोमती घाटी को इस शासक वंश के नाम पर बाद में कत्यूर घाटी कहा जाने लगा।
स्थापना
चन्द वंश की स्थापना में जो घटना प्रमुख रूप से स्वीकार की जाती है वह इस प्रकार है कि-इलाहाबाद के झूसी नामक स्थान में चन्द्रवंशी राजपूत रहते थे। उन्ही में से एक कुंवर सोम चन्द अपने २७ सलाहकारों के साथ बद्रीनाथ की यात्रा पर आये, उस समय काली कुमाऊं में ब्रह्मदेव कत्यूरी का शासन था। कुंवर सोमचन्द ने ब्रह्मदेव की एकमात्र कन्या 'चम्पा' से विवाह कर लिया, तथा दहेज में उपहार स्वरूप मिली पन्द्रह बीघा जमीन पर एक एक छोटा सा राज्य स्थापित किया। अपनी रानी के नाम पर ही उन्होंने चम्पावती नदी के तट पर चम्पावत नगर की स्थापना की, और उसके मध्य में अपना किला बनवाया, जिसका नाम उन्होंने 'राजबुंगा' रखा। लोकमतानुसार यह घटना सन् ७०० ई॰ की है। किले के चारों ओर चार फौजदार, कार्की, बोरा, तड़ागी और चैधरी रखे गये। ये चारों फिरकों के नेता थे, जो किलों में रहते थे; इसलिए इन्हें आल कहा जाता था। बाद में ये काली कुमाऊं की चार आल के रूप में प्रसिद्ध हुए।
राजा सोमचन्द ने अपने फौजदार कालू तड़ागी की सहायता से सर्वप्रथम स्थानीय रौत राजा को परास्त कर सुई क्षेत्र पर अपना अधिकार स्थापित किया। राजा सोमचन्द के बाद उनके पुत्र आत्मचन्द, चन्द वंश के उत्तराधिकारी बने। पश्चात क्रमशः संसार चन्द, हमीर चन्द, वीणा चन्द आदि ने चम्पावत की राजगद्दी संभाली। इस समय चम्पावत और कूर्मांचल (काली कुमाऊं) में लगभग दो-तीन सौ घर थे।
विस्तार
त्रिलोक चन्द (१२९६-१३०३) ने छखाता पर कब्ज़ा किया, और भीमताल में किले का निर्माण किया। गरुड़ ज्ञान चन्द (१३७४-१४१९) ने भाभर तथा तराई पर अधिकार स्थापित किया। उद्यान चन्द (१४२०-१४२१) ने राजधानी चम्पावत में बालेश्वर मन्दिर की नींव रखी, और चौगरखा पर कब्ज़ा किया। भारती चन्द (१४३७-१४५०) ने डोटी के राजाओं को पराजित किया। रत्न चन्द (१४५०-१४८८) ने बाम राजाओं को हराकर सोर पर कब्ज़ा किया और डोटी के राजाओं को पुनः पराजित किया। कीर्ति चन्द (१४८८-१५०३) ने बारहमण्डल, पाली तथा फल्दाकोट पर कब्ज़ा किया। भीष्म चन्द (१५५५-१५६०) ने चम्पावत से राजधानी खगमरा किले में स्थानांतरित की, आलमनगर की नींव रखी और बारहमण्डल खस सरदार गजुआथिँगा को हारे। बालो कल्याण चन्द (१५६०-१५६८) ने बारहमण्डल पर पुनः कब्ज़ा किया, राजधानी खगमरा किले से आलमनगर स्थानांतरित कर नगर का नाम अल्मोड़ा रखा, और गंगोली तथा दानपुर पर कब्ज़ा किया। रुद्र चन्द (१५६८-१५९७) ने काठ एवं गोला के नवाब से तराई का बचाव किया, रुद्रपुर नगर की स्थापना की, अस्कोट को पराजित किया, और सिरा पर कब्ज़ा किया।
पतन
१७४४ में, रोहिल्ला नेता अली मोहम्मद खान ने इस इलाके में एक सेना को भेजा और भीमताल के रास्ते से अल्मोड़ा में प्रवेश किया। चन्द सेना उनका विरोध नहीं कर पाई, क्योंकि तत्कालीन शासक कल्याण चंद पंचम, कमजोर और अप्रभावी थे। रोहिल्लाओं ने अल्मोड़ा पर कब्जा कर लिया, और सात महीनों तक वहां ही रहे। इस समय में उन्होंने लखनपुर, कटारमल, कत्यूर, भीमताल तथा अल्मोड़ा के बहुत से मंदिरों को नुकसान भी पहुंचाया। हालांकि अंततः क्षेत्र के कठोर मौसम से तंग आकर, और तीन लाख रुपए के हर्जाने के भुगतान पर, रोहिल्ला बाराखेड़ी में एक छोटी सी सैन्य टुकड़ी छोड़कर वापस अपनी राजधानी बरेली लौट गये।
अठारहवीं सदी के अंतिम दशक में गढ़वाल के राजा ललित शाह ने अल्मोड़ा पर आक्रमण कर तत्कालीन राजा मोहन चन्द को पराजित कर दिया। कुमाऊँ पर विजय के बाद उनके पुत्र प्रद्युम्न शाह कुमाऊँ की गद्दी पर बैठे। ललित शाह की मृत्यु के बाद प्रद्युम्न शाह ने कुमाऊँ को गढ़वाल में मिलाकर राजधानी श्रीनगर ले जाने का प्रयास किया, परन्तु मौका पाकर मोहन चन्द ने पुनः अल्मोड़ा पर अपना शासन स्थापित कर लिया। दक्षिण में काशीपुर के अधिकारी नन्द राम ने काशीपुर राज्य की स्थापना कर स्वयं को तराई क्षेत्रों का राजा घोषित कर दिया। इन सभी आपसी दुर्भावनाओं व राग-द्वेष के कारण चंद राजाओं की शक्ति बिखर गई थी। फलतः गोरखों ने अवसर का लाभ उठाकर हवालबाग के पास एक साधारण मुठभेड़ के बाद सन्‌ १७९० ई. में अल्मोड़ा पर अपना अधिकार कर लिया।
प्रशासन
बद्री दत्त पाण्डेय के अनुसार चन्द शासनकाल में कुमाऊँ तीन प्रशासनिक अंचलों में विभाजित था: कूर्मांचल, अल्मोड़ा और तराई-भाभर। कूर्मांचल अंचल में काली-कुमाऊँ, सिरा, सोर तथा अस्कोट क्षेत्र; अल्मोड़ा अंचल में सालम, बारामण्डल, पाली तथा छखाता; और तराई भाभर में माल, भाभर तथा तराई क्षेत्र सम्मिलित थे। इनके अतिरिक्त कुमाऊँ परगनाओं में विभक्त था। प्रत्येक परगना में एक अधिकारी तैनात रहता था, जिसे लाट कहा जाता था। परगना आगे पट्टियों में, और पट्टी ग्रामों में विभाजित होती थी।
संस्कृति
कुमाऊँ के दो प्रमुख नगर, अल्मोड़ा तथा चम्पावत, की स्थापना का श्रेय चन्द राजवंश को ही जाता है। चन्द काल में कुमाऊँ क्षेत्र के कई प्रसिद्द मंदिरों की स्थापना हुई, जिनमें चम्पावत का बालेश्वर मन्दिर, अल्मोड़ा के रत्नेश्वर, भीमताल का भीमेश्वर महादेव, बागेश्वर का बागनाथ मंदिर इत्यादि प्रमुख हैं।
इसके अतिरिक्त कुमाऊँनी भाषा का उद्गम भी कुमाऊँ राज्य में ही हुआ। यद्यपि संस्कृत राज्य की आधिकारिक भाषा थी, परन्तु आम बोलचाल में कुमाऊँनी को ही महत्त्व दिया जाता था।
मोना सिम्पसन
मोना एलिजाबेथ सिम्प्सन (Mona Elizabeth Simpson ; जून 14, 1957) एक अमेरिकी उपन्यासकार हैं। वे लॉस एंजिल्स की कैलिफोर्निया विश्वविद्यालय की अंग्रेजी की प्राध्यापिका हैं। उन्होने ६ उपन्यास लिखे हैं।
बैलुरघाट कोलकाता एक्स्प्रेस 3162
बालुरघाट कोलकाता एक्स्प्रेस 3162  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बालुरघाट रेलवे स्टेशन (स्टेशन कोड:BLGT) से 05:00AM बजे छूटती है और कोलकाता रेलवे स्टेशन (स्टेशन कोड:CP) पर 02:25PM बजे पहुंचती है। इसकी यात्रा अवधि है 9 घंटे 25 मिनट।
गोविंदापुरं (अनंतपुर)
गोविंदापुरं (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
उतना वह सूरज है
उतना वह सूरज है  हिन्दी के विख्यात साहित्यकार भारत भूषण अग्रवाल द्वारा रचित एक कविता–संग्रह है जिसके लिये उन्हें सन् 1978 में मरणोपरांत साहित्य अकादमी पुरस्कार से सम्मानित किया गया।
ज़ैकरी टेलर
ज़ैचेरी टेलर  संयुक्त राज्य अमरीका के राष्ट्रपति थे। इनका कार्यकाल १८४९ से १८५० तक था। ये व्हिग पार्टी से थे।
पंतनगर
पंतनगर (Pantnagar) भारत के उत्तराखण्ड राज्य के कुमाऊँ मण्डल के उधमसिंहनगर ज़िले में स्थित एक नगर है। गोविन्द बल्लभ पन्त कृषि एवं प्रौद्योगिकी विश्वविद्यालय तथा पंतनगर विमानक्षेत्र यहां ही स्थित हैं। उत्तर प्रदेश के प्रथम मुख्यमंत्री, गोविन्द बल्लभ पन्त के नाम पर ही इस नगर का नाम पंतनगर रखा गया है।
इतिहास
हिमालय की तलहटी के पास स्थित यह क्षेत्र १९६० से पहले घना जंगल हुआ करता था, जिसका उपयोग उत्तर प्रदेश सरकार द्वारा १९४७ के विभाजन के बाद पश्चिमी पाकिस्तान से आये हिंदू, सिख और अन्य प्रवासियों के पुनर्वास में किया जा रहा था। १९५४ में, उत्तर प्रदेश सरकार ने भारतीय कृषि अनुसंधान परिषद के तत्कालीन उपराष्ट्रपति, डॉ॰ के॰ आर॰ दामले की अध्यक्षता में एक भारतीय-अमेरिकी टीम को आमंत्रित किया ताकि नैनीताल जनपद के तराई क्षेत्र में एक ग्रामीण विश्वविद्यालय के लिए संभावित स्थल को चुना जाए। इसके बाद, भारत सरकार, तकनीकी सहयोग मिशन और कुछ अमेरिकी भूमि अनुदान विश्वविद्यालयों के बीच एक अनुबंध पर भारत में कृषि शिक्षा को बढ़ावा देने के लिए हस्ताक्षर किए गए। १७ नवंबर, १८६० को भारत के पहले प्रधान मंत्री जवाहरलाल नेहरू ने विश्वविद्यालय को समर्पित किया था।  इस विश्वविद्यालय के आस पास धीरे धीरे लोग बसने लगे, और कुछ वर्षों के बाद इसे पंत नगर कहा जाने लगा।
राम सहाय तिवारी
राम सहाय तिवारी, एक भारतीय राष्ट्रीय कांग्रेस से सम्बंधित राजनीतिज्ञ थे, जो विंध्य प्रदेश का प्रतिनिधित्व करने वाली भारत की संविधान सभा के सदस्य थे।
स्वतंत्रता के बाद वह 1952, 1957 के संसदीय चुनावों में मध्य प्रदेश की खजुराहो संसदीय सीट से लोकसभा के लिए चुने गए थे।
जलप्रपात
जल प्रपात अथवा झरना एक प्रमुख प्रवाही जल (नदी) कृत अपरदनात्मक स्थलरुप हैं और जलस्रोत हैं। प्राकृतिक झरने कई नदियों के उद्गम हैं।
खण्डक (Block)
पानी एक अपेक्षाकृत व्यापक धारा या नदी से नीचे गिरता है।
=== सोपानी (Cascade) : जब असमान संरचनावाली चट्टानों वाले भाग मे विशेषक अपरदन होता है तो एक ही क्रम मे नदी के ऊपरी भाग से नीचे की ओर कई प्रपात का निर्माण होता है जिसे सोपानी प्रपात कहते हैं
महाजलप्रपात (Cataract)
महाजलप्रपात अपने नाम के अनुसार एक बड़ा और शक्तिशाली जलप्रपात होता है।
ढालू (Chute)
पानी की एक बड़ी मात्रा एक उर्ध्वाधर और संकरे उद्गम से नीचे गिरती है।
पंखा (Fan)
जल गिरने के साथ साथ क्षैतिज रूप से फैलता है और नीचे गिरते समय हमेशा चट्टान के संपर्क में रहता है।
खरदुम (Horsetail)
अवरोही पानी चट्टानी आधार के साथ कुछ संपर्क रखता है।
गोता (Plunge)
जल चट्टानी आधार की सतह से संपर्क त्याग सीधा नीचे गिरता है।
खरल (Punchbowl)
जल एक संकीर्ण जलधारा के रूप में उतरता है और फिर एक व्यापक कुण्ड में फैलता है।
विभक्त (Segmented)
पानी अलग अलग झरनों के रूप में नीचे गिरता है।
पांतिक (Tiered)
सोपानी और विभक्त पातों का मिश्रण इस जलप्रपात में पानी अलग अलग धाराओं में चट्टान की शृंखला से एक क्रम में गिरता है।
बहु-चरणी (Multi-step)
लगभग एक ही आकार के एक के बाद एक झरनों की एक शृंखला जिसमें प्रत्येक का अपना गोता-कुण्ड होता है।
कैटाडूपा (Catadupa)
कैटाडूपा एक महाजलप्रपात या झरना है, (मूल रूप से नील नदी के जलप्रपात)। शब्द कैटाडूपे (catadupae) ऐसे महाजलप्रपात के निकट रहने वाले लोगों को इंगित करता है, माना जाता है कि यह लोग जलप्रपात के निरंतर शोर के कारण बहरे हो गये हैं।
मिलर्ड फ़िलमोर
मिलर्ड फ़िलमोर संयुक्त राज्य अमेरिका के राष्ट्रपति थे। इनका कार्यकाल १८५० से १८५३ तक था। ये व्हिग पार्टी से थे।
चक कुश गांव, चौखुटिया तहसील
चक कुश गांव, चौखुटिया तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पाणा, चमोली तहसील
पाणा, चमोली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
कैसल एवेन्यू
कैसल एवेन्यू क्रिकेट ग्राउंड, जिसे क्लोंटारफ क्रिकेट क्लब ग्राउंड के रूप में भी जाना जाता है, क्लिंटारफ, डबलिन, आयरलैंड के उपनगर में एक क्रिकेट ग्राउंड है। यह क्लोन्टार्फ क्रिकेट क्लब के दो मैदानों में से एक है, जो माउंट टेम्पल कॉम्प्रिहेंसिव स्कूल में है, और क्लोन्टार्फ एफसी से संबंधित दो रग्बी यूनियन पिचों का भी घर है। यह मैदान आयरलैंड के द्वीप पर केवल तीन एक दिवसीय अंतर्राष्ट्रीय मैदानों में से एक है।
बनारस लोकमान्य तिलक सुपरफास्ट एक्स्प्रेस 2166
बनारस लोकमान्य तिलक सुपरफास्ट एक्स्प्रेस 2166  भारतीय रेल द्वारा संचालित एक मेल एक्स्प्रेस ट्रेन है। यह ट्रेन वाराणसी जंक्शन रेलवे स्टेशन (स्टेशन कोड:BSB) से 08:25PM बजे छूटती है और लोकमान्य तिलक टर्मिनस रेलवे स्टेशन (स्टेशन कोड:LTT) पर 10:00PM बजे पहुंचती है। इसकी यात्रा अवधि है 25 घंटे 35 मिनट।
गिरिजा
गिरिजा १९५० और १९६० के दशक की की एक प्रारंभिक तेलुगू फिल्म अभिनेत्री और हास्याभिनेत्री हैं। उनका जन्म ३ मार्च १९३८ को आंध्र प्रदेश के कंकिपू में हुआ था। उनकी पहली फिल्म कस्तरी सिवराव की परमानंद्य शिशुलय कथा (१९५०) थी। उन्होंने कई फिल्मों में अभिनय किया जो कि रेलांगी वेंकटरमियाह के साथ थी और प्रसिद्ध हिट कॉमेडियन जोड़ी बन गई। उनकी बेटी सलीमा एक अभिनेत्री है जो मुख्यतः मुख्य मलयालम फिल्मों में काम करती है।
फिल्मोग्राफी
{| class="wikitable" ! साल !! फिल्म !! चरित्र
फ्रैंकलिन पियर्स
फ्रैंकलिन पियर्स  संयुक्त राज्य अमरीका के राष्ट्रपति थे। इनका कार्यकाल १८५३ से १८५७ तक था। ये डेमोक्रैट पार्टी से थे। फ्रैंकलिन पियर्स का जन्म 23 नवम्बर 1804 ई. को यूनाइटेड स्टेट्स के हिल्सबोरो, न्यू हैम्पशायर में हुआ था।
अग्नि-१
अग्नि-1 मिसाइल स्वदेशी तकनीक से विकसित सतह से सतह पर मार करने वाली परमाणु सक्षम मिसाइल है। इसकी मारक क्षमता सात सौ किलोमीटर है। मिसाइल का परीक्षण ओड़िशा के बालासोर से करीब 100 किलोमीटर दूर व्हीलर द्वीप स्थित इंटीग्रेटेड टेस्ट रेंज [आइटीआर] से किया गया। 15 मीटर लंबी व 12 टन वजन की यह मिसाइल एक क्विंटल भार के पारंपरिक तथा परमाणु आयुध ले जाने में समक्ष है। मिसाइल को रेल व सड़क दोनों प्रकार के मोबाइल लांचरों से छोड़ा जा सकता है। अग्नि-१ में विशेष नौवहन प्रणाली लगी है जो सुनिश्चत करती है कि मिसाइल अत्यंत सटीक निशाने के साथ अपने लक्ष्य पर पहुंचे। इस मिसाइल का पहला परीक्षण 25 जनवरी 2002 को किया गया था। अग्नि-१ को डीआरडीओ की प्रमुख मिसाइल विकास प्रयोगशाला "एडवास्ड सिस्टम्स लैबोरैटरी" (एएसएल) द्वारा रक्षा अनुसंधान विकास प्रयोगशाला और अनुसंधान केंद्र इमारत (आरसीआई) के सहयोग से विकसित और भारत डायनामिक्स लिमिटेड (बीडीएल) हैदराबाद द्वारा एकीकृत किया गया था।
इन्हें भी देखें
अग्नि-५
बांद्रा सूरत एक्स्प्रेस 2935
बांद्रा सूरत एक्स्प्रेस 2935  भारतीय रेल द्वारा संचालित एक मेल एक्स्प्रेस ट्रेन है। यह ट्रेन बांद्रा टर्मिनस रेलवे स्टेशन (स्टेशन कोड:BDTS) से 06:50AM बजे छूटती है और सूरत रेलवे स्टेशन (स्टेशन कोड:ST) पर 11:10AM बजे पहुंचती है। इसकी यात्रा अवधि है 4 घंटे 20 मिनट।
कैन्यनिंग
कैन्यनिंग (अमेरिका में कैन्यनियरिंग के रूप में ज्ञात) का अर्थ है घाटियों में विभिन्न तकनीकों का इस्तेमाल करते हुए घूमना जिसमें अन्य आउटडोर गतिविधियां शामिल हो सकती हैं जैसे कि चलना, स्क्रैम्ब्लिंग (ढाल पर उतरना), चढ़ाई करना, कूदना, अब्सेलिंग (रस्सी के सहारे नीचे उतरना) और/अथवा तैरना.
हालांकि किसी घाटी से हाईकिंग करते हुए नीचे उतरना जो गैर तकनीकी (केन्यन हाईकिंग) है, उसे अक्सर कैन्यनियरिंग कहा जाता है। कैन्यनिंग और कैन्यनियरिंग शब्दावली अक्सर तकनीकी अवरोहण से सम्बंधित है - जहां अब्सील (रैपल्स) और रस्सी की आवश्यकता पड़ती है, तकनीकी चढ़ाई या ढलान-चढ़ाई, तकनीकी कूद और/या तकनीकी तैराकी.
कैन्यनिंग को अक्सर ही बीहड़ और दूरदराज के क्षेत्र में किया जाता है और इसमें अक्सर नौसंचालन, मार्ग-खोज और अन्य जंगल यात्रा कौशल की आवश्यकता होती है। जो घाटियां कैन्यनिंग के लिए आदर्श होती हैं उनका अक्सर शैल कटाव किया जाता है और कई ढलानों वाली संकीर्ण घाटियां बनाई जाती हैं, तथा खूबसूरत तराशी गयी दीवारों के साथ कभी-कभी शानदार झरनों का भी निर्माण किया जाता है। अधिकांश घाटियों को चूना पत्थर बलुआ पत्थर, ग्रेनाईट, या बेसाल्ट में काटा जाता है, हालांकि शैलों के अन्य प्रकार भी पाए जाते हैं। घाटियां बहुत सरल भी हो सकती हैं या बेहद मुश्किल, हालांकि इस खेल में ज़ोर आम तौर पर सौंदर्यशास्त्र तथा आनंद पर दिया जाता है ना की मात्र कठिनाई पर. कैन्यनिंग मार्गों की एक व्यापक विविधता दुनिया भर में पाई जाती है और कैन्यनिंग का आनंद सभी उम्र वाले और कौशल के विभिन्न स्तर के लोगों द्वारा लिया जाता है।
कैन्यनिंग गियर में शामिल है चढ़ाई के औजार, स्थिर रस्सियां, हेलमेट, वेटसूट और विशेष रूप से डिजाइन किये गए जूते, पैक और रस्सी. जबकि इस खेल के चाहने वालों ने वर्षों से चढ़ाई, हाइकिंग और नदी यात्रा के औजारों को इस्तेमाल और अनुकूलित किया है और जैसे-जैसे कैन्यनिंग की लोकप्रियता में बढ़ोतरी हुई उन्होंने अधिक से अधिक विशिष्ट औजारों का आविष्कार और निर्माण किया है।
विश्व में कैन्यनिंग
दुनिया के अधिकांश भागों में कैन्यनिंग को पहाड़ी घाटियों में बहते पानी के साथ किया जाता है। जिन देशों में कैन्यनिंग मौजूद है उनमें शामिल हैं: अर्जेंटीना, ऑस्ट्रेलिया, ऑस्ट्रिया, बोस्निया और हर्ज़ेगोविना, ब्राजील, कनाडा, चिली, कोस्टा रिका, क्रोएशिया, इक्वाडोर, फ्रांस, जर्मनी, ग्रीस, भारत, इटली, इजरायल, जापान, जॉर्डन, मॉरीशस, मैक्सिको, मोंटेनेग्रो, न्यूजीलैंड, नॉर्वे, पुर्तगाल, रीयूनियन, स्लोवेनिया, स्पेन, स्विटजरलैंड, तुर्की, वेनेजुएला, वियतनाम और संयुक्त राज्य अमेरिका. दक्षिण अफ्रीका में कई घाटियों में कूदने या स्क्रैम्ब्लिंग की आवश्यकता होती है जिसे लूफिंग कहा जाता है। यहां तक कि हांगकांग में जहां अनेक धारा घाटियां हैं, एक समान गतिविधि जिसे स्ट्रीम या रिवर ट्रेकिंग कहा जाता है, लोकप्रिय है। जापान और ताइवान में इसे रिवर ट्रेसिंग (नदी अनुरेखण) कहा जाता है और आमतौर पर इसमें धारा के उलट यात्रा की जाती है।
संयुक्त राज्य अमेरिका में, बहते पानी के साथ पहाड़ों की ढाल वाली घाटियों को कभी-कभी कैन्यनिंग कहा जाता है, हालांकि शब्द "कैन्यनियरिंग" अधिक आम है। संयुक्त राज्य अमेरिका में अधिकांश कैन्यनियरिंग बलुआ पत्थर में निर्मित कई खंड घाटियों में होता है जिसे कोलोराडो पठार में पाया जाता है। कोलोराडो पठार के बाहर, सैन गैब्रिअल, सिएरा नेवादा, कास्केड और रॉकी पर्वतमाला में कैन्यनिंग के कई अवसर उपलब्ध होते हैं। ब्रिटेन में हाल के वर्षों में कैन्यनिंग को अधिक लोकप्रियता मिली है। ब्रिटेन के सभी हिस्सों में से स्कॉटलैंड, और वेल्स को इस गतिविधि के लिए सबसे बेहतर माना जाता है। वेल्श भाषा में कैन्यनिंग को "सेर्देद स्युनेंत" कहा जाता है।
खतरे
कैन्यनिंग खतरनाक हो सकती है। घाटी के दोनों तरफ से बाहर निकलना अक्सर असंभव होता है और यात्रा को पूरा करना ही एकमात्र संभावना होती है। कई घाटियों की एकांत अवस्थिति और कठिन पहुंच के कारण, बचाव में कई घंटे या कई दिनों की देरी हो सकती है।
आकस्मिक बाढ़
कई कैन्यनिंग यात्राओं में आकस्मिक बाढ़ एक संभावित खतरा है। अत्यधिक बारिश के कारण एक घाटी की नदी में "उफान" आ जाता है क्योंकि अपवाहें तीव्र गति से घाटी को भरने लगती हैं जिससे जल के स्तर में वृद्धि हो जाती है। घाटियों में बहने वाली नदियां बहुत लंबी होती हैं, कभी-कभी कैनयोनर्स इस बात से भी अनजान होते हैं कि बारिश कहां और कितने किलोमीटर दूर हुई है। आसपास के क्षेत्र में उठने वाले भयंकर तूफान के कारण एक शांत या लगभग सूखी हुई घाटी प्रचंड रूप धारण कर लेती है। आकस्मिक बाढ़ के कारण अक्सर दुर्घटनाएं होती हैं; 1999 में एक व्यापक रूप से प्रचारित घटना जिसमें स्विट्जरलैंड की सक्सेतेंबाच घाटी में एक व्यावसायिक कैन्यनिंग साहसिक ट्रिप के दौरान 21 पर्यटक डूब गए थे।
हाइपोथर्मिया और हाइपरथर्मिया
कैन्यनिंग में तापमान से संबंधित बीमारियां भी बहुत घातक होती हैं शुष्क रेगिस्तान की घाटियों में, सूरज की तीव्र किरणों से बचने के लिए अगर जलयोजन के स्तर को कायम न रखा जाए तो ऊष्मा थकान हो सकती है। हाइपोथर्मिया पानी की अधिकता के कारण होने वाला वह गंभीर खतरा है जो किसी भी घाटी में, कभी भी, वर्ष के किसी भी समय हो सकता है। वेटसूट और ड्राईसूट काफी हद तक इस खतरे को कम कर सकते हैं लेकिन जब लोग सुरक्षित पानी की मात्रा की गणना गलत कर लेते हैं तब परस्थितियां घातक हो सकती हैं। हाइपोथर्मिया, ठंडे पानी से अपर्याप्त सुरक्षा के कारण 2005 में यूटा घाटी में दो कॉलेज के छात्रों की मौत हो गई थी।
रक्षक जलज गर्तिका
कुछ कैन्यनिंग, जो विशेष रूप से बलुआ पत्थर स्लॉट में किए जाते हैं वहां बड़े जलज गर्तिका से बचना भी शामिल होता है। इसे "रक्षक गड्ढे " भी कहते हैं, जहां पर पानी लगातार बहुत वेग से गिरता रहता है उसके तलछट में एक कटोरीनुमा जलज गर्तिका बन जाती है, यह इतनी गहरी होती है कि इसमें डूब जाने की संभावना होती है और चिकनाई के कारण इसकी दीवारों पर भी आसानी से चढ़ा नहीं जा सकता. कैनयोनर्स इससे बचने के लिए कई अनूठे और रचनात्मक उपकरणों का उपयोग करते हैं जिसमें चढ़ाई के समय मदद पाने के लिए हुक और भारी बैग शामिल होता है।
अत्यधिक संकीर्ण स्लॉट्स
संकीर्ण घाटियां, विशेष रूप से जो मनुष्यों से भी संकरी होती हैं, वर्तमान में यह कैनयोनर्स के लिए बहुत बड़ी बाधा है। कई बार एक कैनयोनर इस पर चढ़ने के लिए मजबूर होते हैं (चिमनी या कम-चौड़ी तकनीक का उपयोग करते हुए) इतनी ऊंचाई तक जहां से घाटी के दोनों दीवारों पर कुशलतापूर्वक चढ़ा जा सके। इस पर चढ़ाई करने के लिए कठिन प्रयास की आवश्यकता होती है और लंबी अवधि के लिए घाटी की दीवार पर चढ़ना असुरक्षित हो सकता है। इस कार्य को पूरा करने में विफल होने पर यहां से बचाव बेहद मुश्किल है।
दीवारों के संकीर्ण कर्कर स्लॉट कैनयोनर्स पर अपघर्षक के रूप में कार्य करते हैं। इस घर्षण से कपड़े फट जाते हैं और त्वचा पर दर्दनाक घर्षण हो सकते हैं।
शिक्षा और प्रशिक्षण
जैसे-जैसे कैन्यनिंग का खेल विकसित होता जा रहा है वैसे-वैसे ज्यादा से ज्यादा लोग इस कौशल को सीखने के लिए उत्सुक हो रहे हैं। वहाँ कई प्रतिष्ठित संगठन हैं जो अब जनता को विभिन्न किस्मों की शिक्षा दे रहे हैं। अधिकतर कार्यक्रम में तीन या चार कौशल स्तर हैं। पहले स्तर में आमतौर पर बुनियादी रैपेलिंग, रस्सी का काम, नेविगेशन, गियर और कपड़ों की पहचान करना है। दूसरे स्तर पर निर्माण और रणनीति और विभिन्न प्रकार की घाटियों में उतरने का प्रशिक्षण शामिल है। तीसरे स्तर में बचाव की परिस्थितियों के साथ आत्म रक्षा और अन्य सहयोगियों को बचाने का प्रशिक्षण शामिल है। एक वैकल्पिक कोर्स में पानी के तेज बहाव वाली घाटियों में उतरने की तकनीक सिखाई जाती है।
कई संगठन जिनके वर्तमान में प्रशिक्षण कार्यक्रम है:
बाहरी कड़ियाँ
मार्गदर्शक कंपनियां
अमेरिका
https://web.archive.org/web/20181130161042/https://www.360-adventures.com/
यूरोप
संगठनों और/अथवा संघ
अमेरिका (यूएसए)
एशिया
साईं मांजरेकर
साई मांजरेकर एक भारतीय अभिनेत्री हैं जो हिंदी, मराठी और तेलुगु भाषा की फिल्मों में काम करती हैं। वह अभिनेता महेश मांजरेकर और मेधा मांजरेकर की बेटी है। उन्होंने दबंग 3 (2019) के साथ अभिनय की शुरुआत की, जिसके लिए उन्हें सर्वश्रेष्ठ महिला पदार्पण नामांकन के लिए फिल्मफेयर पुरस्कार मिला। वह उसके बाद गनी और मेजर जैसी फिल्मों में दिखाई दी हैं।
प्रारंभिक जीवन
मांजरेकर का जन्म 23 दिसंबर 1997 या 24 दिसंबर 2001 को फिल्म अभिनेता मेधा और महेश मांजरेकर के घर हुआ था। उन्होंने एनएसएस हिल स्प्रिंग इंटरनेशनल स्कूल, मुंबई और मुंबई विश्वविद्यालय में अध्ययन किया।
करियर
मांजरेकर ने मराठी फिल्म काकस्पर्श (2012) में कुशी दामले के रूप में एक संक्षिप्त उपस्थिति के साथ अपने अभिनय करियर की शुरुआत की। उन्होंने 2019 की हिंदी फिल्म दबंग 3 में सलमान खान के साथ खुशी चौटाला के रूप में पहली प्रमुख भूमिका निभाई। फिल्म को आलोचकों से नकारात्मक समीक्षा मिली और इसकी व्यावसायिक संभावनाएं सीएए आंदोलन के विरोध से प्रभावित हुईं। उन्होंने इस फिल्म के लिए सर्वश्रेष्ठ महिला पदार्पण नामांकन के लिए फिल्मफेयर पुरस्कार अर्जित किया। वह 2020 में आयुष शर्मा के साथ "मांझा" गीत के संगीत वीडियो में दिखाई दी थीं।
मांजरेकर ने 2022 में फिल्म गनी में वरुण तेज के साथ तेलुगु फिल्म करियर की शुरुआत की, जो एक व्यावसायिक विफलता थी। उन्हें अगली बार तेलुगु-हिंदी द्विभाषी जीवनी एक्शन फिल्म मेजर की एक बायोपिक में चित्रित किया गया था, जिसमें उन्होंने ईशा अग्रवाल, उन्नीकृष्णन की प्रेम रुचि की भूमिका निभाई थी। इस फिल्म को अपने प्रदर्शन, निर्देशन के लिए आलोचनात्मक प्रशंसा मिली और 2022 की सबसे ज्यादा कमाई करने वाली तेलुगु फिल्मों में से एक के साथ व्यावसायिक सफलता मिली।
मांजरेकर अगली फिल्म में गुरु रंधावा के साथ कुछ खट्टा हो जाये में दिखाई देंगी।
कुम्हौली गाँव, फर्रुखाबाद (फर्रुखाबाद)
कुम्हौली फर्रुखाबाद, फर्रुखाबाद, उत्तर प्रदेश स्थित एक गाँव है।
शकीरा
शकीरा इसाबेल मेबारक रिपोल (जन्म - २ फ़रवरी १९७७), जो शकीरा नाम से प्रसिद्ध हैं, एक कोलंबियन गायिका-गीतकार, संगीतकार, रिकॉर्ड निर्माता, नृत्यांगना और लोकोपकारक हैं, जो लैटिन अमेरिका के संगीत परिदृश्य में १९९० के दशक में एक संगीत प्रतिभा के रूप में उभरी। बेरेंकिया, कोलम्बिया में जन्मी और बड़ी हुई शकीरा ने विद्यालय में ही अपनी कई प्रतिभाओं को प्रदर्शित किया जिनमे रॉक एंड रोल, लैटिन तथा अरब में गायन क्षमता और गर्भ-नृत्य (बेली डांस) शामिल हैं। शकीरा की मातृभाषा स्पेनिश है पर वह सहज अंग्रेजी और पुर्तगाली और इतालवी, फ्रेंच तथा कातालान भी बोल लेती है। वह अरब शास्त्रीय संगीत भी जानती हैं।
अपशिष्ट जलोपचार
अपशिष्ट जल (Wastewater) को उपचारित करने के प्रक्रम को अपशिष्ट जलोपचार (वेस्टवाटर ट्रीटमेन्ट) कहते हैं। अपशिष्ट जल उस जल को कहते हैं जो अब उस काम में नहीं आ सकता जो इसके ठीक पहले इससे किया गया है। अपशिष्ट जल का उपचार करने के बाद प्राप्त जल का पुनः उपयोग किया जा सकता है या उसे बहुत कम पर्यावरणीय क्षति के बहिस्रावित कर दिया जा सकता है जिससे वह पुनः जल चक्र में मिल जाता है। 'उपचार' (ट्रीटमेन्ट) का मतलब अपशिष्ट जल से अशुद्धियों को निकालना है। उपचार की कुछ विधियाँ साधारण जल और अपशिष्ट जल दोनों के उपचार में काम आतीं हैं। अपशिष्ट जल का उपचार करने वाले संयंत्र को 'अपशिष्ट जलोपचार संयंत्र' (wastewater treatment plant) कहते हैं।
संख्या
संख्याएँ वे गणितीय वस्तुएँ हैं जिनका उपयोग मापने, गिनने और नामकरण करने के लिए किया जाता है। १, २, ३, ४ आदि प्राकृतिक संख्याएँ इसकी सबसे मूलभूत उदाहरण हैं। इसके अलावा वास्तविक संख्याएँ (जैसे १२.४५, ९९.७५ आदि) और अन्य प्रकार की संख्याएँ भी आधुनिक विज्ञान एवं प्रौद्योगिकी में प्रयुक्त होतीं हैं। संख्याएँ हमारे जीवन के ढर्रे को निर्धरित करती हैं। केल्विन ने संख्याओं के बारे में कहा है कि आप किसी परिघटना के बारे में कुछ नहीं जानते यदि आप उसे संख्याओं के द्वारा अभिव्यक्त नहीं कर सकते।
शकीरा
स्थानीय निर्माताओं के साथ किए उनके पहले दो एल्बम असफल हुए। उस वक्त शकीरा कोलंबिया के बाहर मशहूर नहीं थी। उन्होंने अपने खुद के ब्रांड के संगीत का निर्माण करने का फैसला किया। १९९५ में उन्होने पीएस देस्काल्सोस एल्बम निकला जिसने उन्हे लैटिन अमेरिका और स्पेन में खूब प्रसिद्धि दिलायी। १९९८ में उन्होंने ¿दोंदे एस्तन लोस लाद्रोनेस? (स्पेन: Dónde Están los Ladrones?) नामक एल्बम निकाला जिसके दुनिया भर में ७० लाख से अधिक प्रतियां बिकीं और उन्हे एक महत्वपूर्ण सफलता दिलाई।
संख्या
जीवन के कुछ ऐसे क्षेत्रों में भी संख्याओं की अहमियत है जो इतने आम नहीं माने जाते। किसी धावक के समय में 0.001 सैकिंड का अंतर भी उसे स्वर्ण दिला सकता है या उसे इससे वंचित कर सकता है। किसी पहिए के व्यास में एक सेंटीमीटर के हजारवें हिस्से जितना फर्क उसे किसी घड़ी के लिए बेकार कर सकता है। किसी व्यक्ति की पहचान के लिए उसका टेलीफोन नंबर, राशन कार्ड पर पड़ा नंबर, बैंक खाते का नंबर या परीक्षा का रोल नंबर मददगार होते हैं।
शकीरा
सन् २००१ में अपने संगीत वीडियो "व्हेनेवर, व्हेरेवर" (अनुवाद: जब भी, जहाँ भी) के जबर्दस्त सफलता के साथ, उन्होंने अपने एल्बम लांड्री सर्विस (अनुवाद: धुलाई - सेवा) से अंग्रेजी-बोलने वाली दुनिया में कदम रखा और दुनिया भर में १.३ करोड़ से अधिक प्रतियां बिकीं। चार साल बाद शकीरा ने दो एल्बम परियोजनाओं,ओरल फिक्सेशन खंड १ और ओरल फिक्सेशन खंड २ को जारी किया। दोनों ने उनकी सफलता को बल दिया विशेषतः २१वीं सदी का सबसे सफल गीत "हिप्स डोंट लाय"। अक्टूबर-नवम्बर 2009 के बाद शकीरा ने अपना नवीनतम एल्बम "शी वूल्फ " दुनिया भर में जारी किया।
संख्या
संख्याओं का उद्भव
संख्याएं मानव सभ्यता जितनी ही पुरानी हैं। आक्सफोर्ड स्थित एशमोलियन अजायबघर में राजाधिकार का प्रतीक एक मिस्री शाही दंड (रायल मेस) रखा है, जिस पर 1,20,000 कैदियों, 4,00,000 बैलों और 14,22,000 बकरियों का रिकार्ड दर्ज है। इस रिकार्ड से जो 3400 ईसा पूर्व से पहले का है, पता चलता है कि प्राचीन काल में लोग बड़ी संख्याओं को लिखना जानते थे। बेशक संख्याओं की शुरूआत मिस्रवासियों से भी बहुत पहले हुई होगी।
शकीरा
उन्होंने दो ग्रैमी पुरस्कार, सात लैटिनग्रैमी पुरस्कार जीते हैं और वह गोल्डन ग्लोब पुरस्कार के लिए भी नामांकित की गयी हैं। वह आज तक की सर्वाधिक-बिक्री वाली कोलंबियाई कलाकार और ग्लोरिया स्टेफान से पीछे दूसरी सबसे सफल लैटिन गायिका है, जिनके ५० मिलियन से अधिक एल्बम दुनिया भर में बिक चुके हैं। इसके अतिरिक्त वह दक्षिण अमेरिका की एकमात्र कलाकार है जो अमेरीकी बिलबोर्ड हॉट 100, ऑस्ट्रेलियाई ARIA चार्ट और ब्रिटेन सिंगल चार्ट में पहले स्थान तक पहुंच चुकी है। शकीरा का मशहूर गाना "वाका वाका"२०१० फुटबॉल विश्व कप के अधिकृत गाने के रूप में चुना गया था। शकीरा को हॉलीवुड वॉक ऑफ फेम में एक स्टार मिला है।
संख्या
संख्याओं का उद्भव
आदिमानव का गिनती से इतना वास्ता नहीं पड़ता था। रहने के लिए उसके पास गुफा थी, भोजन पेड़-पौधों द्वारा या फिर हथियारों से शिकार करके उसे मिल जाता था। मगर करीब 10,000 साल पहले जब आदिमानवों ने गाँवों में बस कर खेती का काम और पशुपालन आरंभ किया तो उनका जीवन पहले से कहीं अधिक जटिल हो गया। उन्हें अपने रोजमर्रा के कार्यक्रम के साथ अपने सार्वजनिक एवं पारिवारिक जीवन में भी नियमितता लाने की जरूरत महसूस हुई। उन्हें पशुओं की गिनती करने, कृषि उपज का हिसाब रखने, भूमि की पैमाइश तथा समय की जानकारी के लिए संख्याओं की जरूरत पड़ी। दुनिया के विभिन्न भागों में जैसे कि बेबीलोन, मिस्र, भारत, चीन तथा कई और स्थानों पर विभिन्न सभ्यताओं का निवास था। इन सभी सभ्यताओं ने संभवतया एक ही समय के दौरान अपनी-अपनी संख्या-पद्धतियों का विकास किया होगा। बेबीलोन निवासियों की प्राचीन मिट्टी की प्रतिमाओं में संख्याएं खुदी मिलती हैं।
शकीरा
प्रारम्भिक जीवन
शकीरा का जन्म २ फ़रवरी १९७७ को बेरेंकिया, कोलम्बिया में हुआ था। वह निडिया रिपोल्ल और विलियम मेबारक छादिद की इकलौती संतान है। उनके पिता के पूर्वज लेबनानी थे जो न्यू यॉर्क शहर में जा बसे और यहाँ उनका जन्म हुआ।      उनकी माता स्पेनिश और इतावली हैं। उसके आठ सौतेले भाई-बहन हैं, जो उनके पिता के पूर्ववर्ती विवाह से हुई संतानें हैं।
संख्या
संख्याओं का उद्भव
तेज धार वाली पतली डंडियों से वे गीली मिट्टी पर शंकु आकार के प्रतीक चिह्नों की खुदाई करते, बाद में इन्हें ईंटों की शक्ल दे देते। एक (1), दस (10), सौ (100) आदि के लिए विशेष प्रतीकों का इस्तेमाल किया जाता था। इन प्रतीकों की पुनरावृत्ति द्वारा ही वे किसी संख्या को प्रदर्शित करते जैसे कि 1000 को लिखने के लिए वे प्रतीक चिह्न का सहारा लेते। या फिर 100 की संख्या को दस बलिखते थे। बेबीलोनवासी काफी बड़ी संख्याओं की गिनती वे 60 की संख्या के माध्यम से ही करते, जैसा कि आजकल हम संख्या 10 के माध्यम से अपनी गिनती करते हैं। मिस्र के प्राचीन निवासी भी बड़ी संख्याओं की गिनती करना जानते थे तथा साल में 365 दिन होने की जानकारी उनके पास थी।
संख्याओं का वर्गीकरण
मूलतः संख्या का अर्थ 'प्राकृतिक संख्याओं' से लिया गया था। आगे चलकर धीरे-धीरे 'संख्याओं' का क्षेत्र विस्तृत होता गया तथा पूर्णांक, परिमेय संख्या, वास्तविक संख्या होते हुए समिश्र संख्या तक पहुँच चुका है।
शकीरा
प्रारम्भिक जीवन
शकीरा ने अपनी पहली "रोज़ा डे ला क्रिस्टल" ("द क्रिस्टल रोज़") कविता तब लिखी, जब वह केवल चार साल की थी। जब वह बड़ी हो रही थी, तब वह अपने पिता को टाइपराइटर पर कहानियां लिखते देख मोहित होती रहती थी और उसने क्रिसमस उपहार के रूप में एक टाइपराइटर की मांग की। जब वह सात साल की थी तब उसकी यह इच्छा पूरी हो गई और उसने कविता लिखना जारी रखा। अंततः ये कविताएं गीतों के रूप में विकसित हुईं. आठ साल की उम्र में एक सौतेले बड़े भाई की मोटरसाइकिल दुर्घटना में मौत होने के बाद शकीरा ने अपना पहला गीत लिखा था जिसका शीर्षक था - "टस गफास ओस्कुरस" ("योर डार्क ग्लासेस")।
संख्या
संख्याओं का वर्गीकरण
संख्याओं के समुच्चय में यह सम्बन्ध है:
शकीरा
प्रारम्भिक जीवन
जब शकीरा चार साल की थी, तब उसके पिता उसे एक स्थानीय मिडिल इस्टर्न [मध्य पूर्वी] रेस्तरां में ले गए, जहां शकीरा ने पहली बार डॉम्बेक नामक एक पारंपरिक ढोल की आवाज़ को सुना, जो अरबी संगीत में प्रयुक्त होता था और जिसे आमतौर पर बेली डांसिंग के समय बजाया जाता था। उसे समझने से पहले ही शकीरा टेबल पर नाचने लगी थी और रेस्तरां संरक्षक ने जवाब में ताली बजाकर उसका उत्साह बढ़ाया. उस समय शकीरा ने कहा कि उसे पता था कि वह एक कलाकार बनना चाहती थी। उसे अपने कैथोलिक स्कूल में अपने सहपाठियों/सहपाठिनों और अध्यापकों के लिए (और संयासिनियों के लिए भी) गायन करने में बड़ा मजा आता था लेकिन दूसरे दर्ज़े में स्कूल के गायक-समूह के लिए होने वाले चुनाव में उसे लेने से इनकार कर दिया गया क्योंकि उसका कंठ-स्वर बहुत कड़ा था। संगीत शिक्षक ने उससे कहा कि उसकी आवाज़ एक बकरी की तरह लग रही है। वह कहती है कि स्कूल में वह "बेली डांसर गर्ल" के रूप में मशहूर थी क्योंकि प्रत्येक शुक्रवार को वह स्कूल में सीख चुके किसी ऐसे ही गाने का प्रदर्शन करती थी। इसी तरह से मैंने अपने अन्दर लाइव प्रदर्शन करने के जूनून की तलाश की," वह कहती है।
जब वह आठ साल की थी उस समय शकीरा के पिता दिवालिया हो गए। जिस समय ब्यौरे हासिल किये जा रहे थे, उस समय वह लॉस एंजिल्स में रिश्तेदारों के साथ रह रही थी। बैरेंक्विला लौटने पर, उसे यह देखकर बड़ी हैरानी हुई कि उसके माता-पिता की अधिकांश संपत्ति बेचीं जा चुकी है; जैसा कि उसने बाद में कहा "मेरी बाल-बुद्धि के अनुसार, यही दुनिया का अंत था।" यह दिखाने के लिए कि हालात कितने बुरे हो सकते हैं, उसके पिता ने उसे एक स्थानीय पार्क में यतीमों को दिखाने ले गये जो वहां बदबूदार जगह पर रहते थे। वे चित्र उसके मन में घर कर गये और उसने खुद से कहा "एक दिन जब मैं एक विख्यात कलाकार बन जाऊंगी तब इन बच्चों की मदद करूंगी."